《浣溪沙 其二》
宋代·赵令畤

槐柳春馀绿涨天。酒旗高插夕阳边。谁家墙里笑秋千。

往事不堪楼上看，新愁多向曲中传。此情销得是何年。

作者简介：赵令畤（1061～1134）初字景贶，苏轼为之改字德麟，自号聊复翁。太祖次子燕王德昭﹝赵德昭﹞玄孙。元祐中签书颍州公事，时苏轼为知州，荐其才于朝。后坐元祐党籍，被废十年。绍兴初，袭封安定郡王，迁宁远军承宣使。四年卒，赠开府仪同三司。著有《侯鲭录》八卷，赵万里为辑《聊复集》词一卷。